Document ID: 32005R1007

KOMISSION ASETUS (EY) N:o 1007/2005,
annettu 30 päivänä kesäkuuta 2005,
esikuorittuun riisiin 1 päivästä maaliskuuta 2005 sovellettavien tuontitullien vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon neuvoston asetuksesta (EY) N:o 1785/2003 poikkeamisesta riisin tuontijärjestelmän osalta ja Basmati-riisin tuontiin sovellettavien erityisten siirtymäkauden sääntöjen vahvistamisesta 30 päivänä elokuuta 2004 annetun komission asetuksen (EY) N:o 1549/2004 (1) ja erityisesti sen 1 artiklan,
sekä katsoo seuraavaa:
(1)
Komissio toteaa toimivaltaisten viranomaisten toimittamien tietojen perusteella, että CN-koodiin 1006 20 kuuluvan esikuoritun riisin tuontitodistuksia on Basmati-riisin tuontitodistuksia lukuun ottamatta myönnetty 212 325 tonnin määrälle 1 päivän syyskuuta 2004 ja 28 päivän helmikuuta 2005 välisenä aikana. Asetuksen (EY) N:o 1549/2004 1 artiklan mukaisesti CN-koodiin kuuluvan muun esikuoritun riisin kuin Basmati-riisin tuontitullia olisi sen vuoksi muutettava. Muutoksen olisi tultava voimaan 1 päivänä maaliskuuta 2005, jotta otettaisiin huomioon se, että asetuksen (EY) N:o 1549/2004 muuttamisesta annetun asetuksen (EY) N:o 1006/2005 olisi oltava sovellettavissa kyseisestä päivästä.
(2)
Koska sovellettava tulli olisi vahvistettava kolmen päivän kuluessa asetuksen (EY) N:o 1006/2005 voimaantulosta, tämän asetuksen olisi tultava voimaan viipymättä. Koska kyseinen tulli vahvistetaan jälkikäteen, olisi säädettävä, että liikaa kannetut tullit palautetaan kyseisten toimijoiden hakemuksesta,
ON ANTANUT TÄMÄN ASETUKSEN:
1 artikla
CN-koodiin 1006 20 kuuluvaan esikuorittuun riisiin sovellettava tuontitulli on 42,5 euroa tonnilta.
2 artikla
Tullien määrät, jotka ylittävät 1 päivästä maaliskuuta 2005 kirjatun, lainmukaisesti kannettavan määrän, palautetaan tai peruutetaan.
Tätä tarkoitusta varten asianomaisia toimijoita kehotetaan jättämään hakemuksia yhteisön tullikoodeksista annetun neuvoston asetuksen (ETY) N:o 2913/92 (2) 236 artiklan säännösten ja komission asetuksessa (ETY) N:o 2454/93 (3) säädettyjen asiaa koskevien soveltamissäännösten mukaisesti.
3 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä maaliskuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 2005.

Labels: 3
17
15